CELEX: 32020D0555
Language: et
Date: 2020-04-22 00:00:00
Title: Komisjoni otsus (EL, Euratom) 2020/555, 22. aprill 2020, millega muudetakse komisjoni kodukorda

22.4.2020   
               
               
                  ET
               
               
                  Euroopa Liidu Teataja
               
               
                  LI 127/1
               
            
         KOMISJONI OTSUS (EL, Euratom) 2020/555,
         22. aprill 2020,
         millega muudetakse komisjoni kodukorda
         EUROOPA KOMISJON,
         võttes arvesse Euroopa Liidu lepingut,
         võttes arvesse Euroopa Liidu toimimise lepingut, eriti selle artiklit 249,
         võttes arvesse Euroopa Aatomienergiaühenduse asutamislepingut, eriti selle artiklit 106a,
         ning arvestades järgmist:
         
                     (1)
                  
                  
                     Komisjon peaks suutma tagada, et otsustusprotsess toimub sujuvalt, hoolimata erandlikust olukorrast.
                  
               
                     (2)
                  
                  
                     Erandlike asjaolude korral, kui osal või kõigil komisjoni liikmetel ei ole võimalik komisjoni koosolekul isiklikult osaleda, võib president kutsuda nad osalema telekommunikatsioonisüsteemide kaudu, mis võimaldavad neid identifitseerida ja neil tõhusalt osaleda.
                  
               
                     (3)
                  
                  
                     Komisjoni koosolekul telekommunikatsioonisüsteemide kaudu osalevaid liikmeid tuleks kvoorumi määramisel lugeda kohalviibivaks.
                  
               
                     (4)
                  
                  
                     Sellisel koosolekul vastu võetud aktide autentimiseks võib kokkuvõtte allkirjastamise presidendi ja komisjoni peasekretäri poolt asendada nende kirjaliku nõusolekuga,
                  
               ON VASTU VÕTNUD KÄESOLEVA OTSUSE:
         
            Artikkel 1
            Komisjoni kodukorda (1) muudetakse järgmiselt.
            
                        1)
                     
                     
                        Artikli 5 lõikesse 2 lisatakse järgmine lõik:
                        „Erandlike asjaolude korral, kui osal või kõigil komisjoni liikmetel ei ole võimalik komisjoni koosolekul isiklikult osaleda, võib president kutsuda nad osalema telekommunikatsioonisüsteemide abil, mis võimaldavad neid identifitseerida ja neil tõhusalt osaleda.“
                     
                  
                        2)
                     
                     
                        Artiklisse 7 lisatakse järgmine lõik:
                        „Kui president kasutab artikli 5 lõike 2 teist lõiku, loetakse nimetatud telekommunikatsioonisüsteemide kaudu aruteludes osalevad komisjoniliikmed kvoorumi määramisel kohalviibivaks.“
                     
                  
                        3)
                     
                     
                        Artiklisse 10 lisatakse järgmine lõige:
                        
                           „4.   Kui president kasutab artikli 5 lõike 2 teist lõiku, võivad lõigetes 1–3 osutatud isikud koosolekutel osaleda nimetatud lõigus osutatud telekommunikatsioonisüsteemide kaudu.“
                        
                     
                  
                        4)
                     
                     
                        Artikli 17 lõikele 1 lisatakse järgmine lõik:
                        „Kui president kasutab artikli 5 lõike 2 teist lõiku ja kui asjaolud takistavad kokkuvõtte allkirjastamist, võib presidendi ja komisjoni peasekretäri allkirja erandkorras asendada mõlema isiku sõnaselge kirjaliku nõusolekuga, mis lisatakse kokkuvõttele.“
                     
                  
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 22. aprill 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  EÜT L 308, 8.12.2000, lk 26.